La Clavaria de Sant Roc proposa un gran diumenge de Pasqua a Burjassot
2025-07-24

Amb la major de les il·lusions i pensant que tant xicotets com a majors gaudisquen dels últims dies de Pasqua d’una manera divertida, la Clavaria de Sant Roc 2018 de Burjassot, capitanejada pel Clavari Major Eros Quesada, ha programat per a aquest diumenge, 8 d’abril, una tarde/nit de jocs i música en la qual el més important seran les ganes de passar-ho bé.

La Clavaria, comptant amb la col·laboració de l’Ajuntament de Burjassot, des de la Regidoria de Festes, dirigida per Manuel Pérez Menero, va a celebrar el diumenge una divertida vesprada de Pasqua en la Plaça de l’Ajuntament a la qual estan convidats a participar totes les xiquetes i els xiquets de Burjassot i les seues famílies. Una festa que donarà començament a les 17:30h de la vesprada i en la qual hi haurà jocs gegants, patrocinats per A Riure, i a la qual es podrà portar el catxirulo i la tan rica mona per a berenar.

Amb el temps just per a reposar-se, la Clavaria continuarà la seua jornada festiva, en aquesta ocasió en l’aparcament de l’estació de metro de Burjassot, a partir de les 23 hores. Allí celebraran el seu “Mona Fest”, una divertida discomóvil a càrrec del DJ local Iván Graner, en la qual es podrà gaudir de la ja tradicional happy hour dels Clavaris de 23:00 a 00:30h.

Una manera diferent de gaudir del diumenge de Pasqua a Burjassot pensada per a totes les edats, els més xiquets a la vesprada i els joves i majors a la nit, és el que ofereix la Clavaria de Sant Roc 2018. Una vesprada/nit festiva per al municipi.